[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	28 septembrie 2010

	Nr.
	27/228


R A P O R T

asupra propunerii legislative pentru modificarea art.48¹, 66 şi 66¹  din Legea nr.76/2002 privind sistemul asigurărilor pentru şomaj şi stimularea ocupării forţei de muncă
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 111 din 29 martie 2010, cu dezbaterea pe fond în procedură obişnuită, a propunerii legislative pentru modificarea art.48¹, 66 şi 66¹  din Legea nr.76/2002 privind sistemul asigurărilor pentru şomaj şi stimularea ocupării forţei de muncă.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1140/07.10.2009)

· avizul negativ al Consiliului Economic şi Social (nr.2060/05.10.2010)

· avizul negativ al Comisiei pentru buget, finanţe şi bănci (nr.22/142/13.04.2010)

· avizul negativ al Comisiei juridice, de disciplină şi imunităţi (nr.31/232/13.04.2010)

· avizul favorabil al Comisiei pentru egalitatea de şanse pentru femei şi bărbaţi (nr.37/336/14.04.2010)

· punctul de vedere negativ al Guvernului (nr.148/25.01.2010).

Propunerea legislativă are ca obiect de reglementare modificarea art.48¹, 66 şi 66¹  din Legea nr.76 din 16 ianuarie 2002  privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, astfel încât: 

- angajatorii să poată beneficia de  o sumă reprezentând 50% din cheltuielile  cu serviciile de formare profesională pentru derularea a două programe de formare profesională în cursul unui an, şi nu numai de un  singur program, aşa cum este stipulat în prezent în lege. 

 
- persoanele ce fac obiectul prevederilor art.66 alin. (1), în vederea creşterii şanselor de ocupare, să poată beneficia, gratuit, pentru fiecare perioadă pentru care se află în căutarea unui loc de muncă de cel mult două programe de formare profesională, şi nu de un singur program, aşa cum prevede legea în prezent.
- persoanele care sunt înregistrate la agenţiile judeţene de ocupare şi nu beneficiază de indemnizaţia de şomaj sau de venitul minim garantat conform Legii nr.416/2001, să poată primi, în limita bugetului alocat, o sumă egală cu 50% din valoarea indicatorului social de referinţă, suma reprezentând o formă minimă de subzistenţă.
Comisia propune Plenului Camerei Deputaţilor respingerea iniţiativei legislative întrucât aplicarea măsurilor propuse generează atât influenţe financiare suplimentare asupra cheltuielilor bugetului asigurărilor pentru şomaj, în sensul majorării acestora şi, implicit, a majorării deficitului bugetului general consolidat, cât şi încălcarea dispoziţiilor art.15 alin.(1) din Legea nr.500/2002 privind finanţelor publice, cu modificările ulterioare.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 22 septembrie 2010 au participat, în conformitate cu prevederile art.55 din Regulamentul Camerei Deputaţilor:

· d-l Nicolae Ivăşchescu – Secretar de Stat, Ministerul Muncii, Familiei şi Protecţiei Sociale

· d-na Simona Bordeianu – director, Ministerul Muncii, Familiei şi Protecţiei Sociale
· d-na Ana Maria Enache – şef serviciu, Ministerul Finanţelor Publice.
La lucrările comisiei au fost prezenţi 19 deputaţi, din totalul de 20 membri ai comisiei.

Raportul comisiei a fost adoptat cu majoritate de voturi (5 voturi împotrivă).

Propunerea legislativă a fost respinsă de Senat în şedinţa din 23 martie 2010.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Victor Paul Dobre


Kerekes Károly 

Şef serviciu, 

Consilier parlamentar Elena Mesaroş
Întocmit,

Expert parlamentar Adriana Emilia Breazu

